                                            ПРОЕКТИ

                                 Педагогическа практика „Утринна приказка“
     „Плавен преход на детето от семейната среда към детската градина“ –  Това е  aдаптационен психолого-педагогически и методически практико - приложен модел за съвместна работа на учители и представители на семейната общност в периода на постъпване на децата в детската градина. Осъществява се под ръководството на Ваня Трайкова - главен експерт Дирекция "Образователни проекти и програми" към МОН, проф.   Даниела Тасевска - декан на катедра „Психология“ към ВТУ "Св. Св. Кирил и Методий", доц. д-р Емил Бузов - директор на педагогически колеж гр. Плевен.  Този проект е допълнителна възможност за образователно развитие, който  осигурява на учителите и членовете на семейната общност възможност да работят заедно, за да създадат условия за по-лесно и бързо адаптиране на децата на 2 и 3 годишна възраст, които за първи път тръгват на детска градина. Целта е членовете на семейната общност на всяко дете да се включат ежедневно в дейността на групата сутрин от  9.00 - 9.15ч., като разказват или четат на децата кратки интересни приказки, след предварително направен инструктаж с учителките на групата от предния ден. Включват се в подготовката на  нагледни материали - картини, кукли, дидактични материали и други реквизити подходящи за съответната приказка. При провеждането на тази практика, образователната среда е организирана така, че да подкрепя всички области на психичното развитие, като същевременно насърчава активното участие на децата.  За учебната 2022/2023г. в проекта „Утринна приказка“ участва  първа  възрастова група “Палави крачета“. В групата е разработен  седмичен списък, който включва  приказката за деня и гост-четеца. 
Национална програма „Осигуряване на съвременна, сигурна и достъпна образователна среда“
Модул „Площадки за обучение по безопасност на движението по пътищата“.

     Националната програма е насочена към обогатяване и подобряване дейностите в системата на предучилищното и училищното образование, с оглед създаване на оптимални и привлекателни учебно-възпитателни условия, достъпна архитектурна среда, обучение по безопасност на движението по пътищата  и възможности за прилагане и развиване компетентностите на децата и учениците. Изпълнението на този модул е свързано с изграждането на външна и вътрешна площадка по БДП с прилежащо обурудване, необходими за обучението и възпитанието на децата и учениците по безопасност на движението по пътищата, както и до намаляване на броя и последствията от пътнотранспортните произшествия с участието на деца.
Проект за предоставяне на средства за подпомагане на физическото възпитание и спорта по постановление № 46 на МС
     Определят  се минималните диференцирани размери на паричните средства за физическа активност, физическо възпитание, спорт и спортно-туристическа дейност на деца и учащи, в институции в системата на предучилищното и училищното образование.
[bookmark: _GoBack]Описание на проекта:
Цели на проекта:
1. Формиране на личностна и социална мотивация на децата за системни занимания със спорт.
2. Активизиране и стимулиране на двигателната дейност на децата от предучилищна възраст
3. Развитие на детето във всички аспекти - физически, социални, когнитивни и психологически.
Очаквани резултати:
     Създаване на навици за водене на природосъобразен, физически активен и здравословен начин на живот; Закаляване и намаляване на заболеваемостта и затлъстяването сред децата; Повишаване на социалните и когнитивни умения на децата; Намаляване агресивните прояви сред децата; Развитие на лидерство и социализация, както и умението да печелиш и губиш; Възпитаване на стремеж към постигане на по-високи резултати; Натрупване на знания за спортни обекти, съоръжения, уреди, пособия и начини за тяхното използване.
Национална програма „Училищен плод“
      Европейска схема за предлагане на плодове в детските градини и училища, финансирано от ДФ "Земеделие" с финансова подкрепа от Европейския съюз.
Цел: Предлагане на плодове в детската градина с цел трайно увеличаване на делът на плодовете и зеленчуците в храненето на децата във възрастта когато се оформят хранителните им навици.
Резултат: Повишаване знанията на децата за ползата от плодовете и зеленчуците и развиване навиците им за здравословно хранене.
Национална програма „Училищно мляко“
      Европейска схема за предлагане на мляко и млечни продукти за детските градини и училища, финансирани от ДФ "Земеделие" и финансово подпомагане от Европейския съюз.
Цели: Трайно увеличаване на делът на млечните продукти в храненето на децата във възрастта в която се формират хранителните им навици.
Резултати: Повишаване в дългосрочен план консумацията на мляко и млечни продукти сред децата.
Да се създадат и насърчат здравословни хранителни навици.







               














 

